Παναγία της Γουαδελούπης

μικρογραφία|194x194εσ|Λεπτομέρεια του προσώπου, όπου διακρίνεται μια αποχρωματισμένη περιοχή στο επάνω μέρος της κεφαλής, στο σημείο όπου πιστεύεται ότι υπήρχε στέμμα σε παλαιότερη φάση. Το στέμμα είναι πλέον αφανές, καθώς το σημείο έχει καλυφθεί από μεγαλυμένο πλαίσιο, για άγνωστους λόγους.
Η **Παναγία της Γουαδελούπης** (ισπανικά: *Nuestra Señora de Guadalupe*), γνωστή επίσης ως **Παρθένος της Γουαδελούπης** (*Virgen de Guadalupe*), είναι καθολικός τίτλος της Υπεραγίας Θεοτόκου, που συνδέεται με τέσσερις μαριανές εμφανίσεις στον Χουάν Ντιέγκο και μία στον θείο του, Χουάν Μπερναρντίνο, οι οποίες αναφέρθηκαν τον Δεκέμβριο του 1531, όταν τα μεξικανικά εδάφη ανήκαν στην Ισπανική αυτοκρατορία.

Μια ιερή εικόνα σε έναν μανδύα (τιλμάτλι, στην γλώσσα των ιθαγενών του Μεξικού), που συνδέεται με την εμφάνιση, φυλάσσεται και λατρεύεται στη Βασιλική της Παναγίας της Γουαδελούπης στην Πόλη του Μεξικού.

Ο Πάπας Λέων ΙΓ΄ εξέδωσε διάταγμα για την κανονική στέψη (επίσημη παπική τελετή που αναγνωρίζει και τιμά μια ιερή εικόνα με τη στέψη της με στέμμα) της εικόνας στις 8 Φεβρουαρίου 1887. Η τελετή της στέψης πραγματοποιήθηκε από τον τότε Αρχιεπίσκοπο Μεξικού, Προσπέρο Αλαρκόν ι Σάντσεθ δε λα Μπαρκέρα, στις 12 Οκτωβρίου 1895. Ο Πάπας Παύλος ΣΤ΄ ανύψωσε το ιερό στον τίτλο της Μικρής Βασιλικής μέσω του παπικού διατάγματος με τίτλο Sacra illa Ædes στις 6 Οκτωβρίου 1976. Πρόκειται για τον πιο πολυσύχναστο καθολικό τόπο προσκυνήματος στον κόσμο και το τρίτο σε επισκεψιμότητα ιερό παγκοσμίως.

## Περιγραφή των μαριανών εμφανίσεων
Σύμφωνα με το Νικάν Μοποχουά, που περιλαμβάνεται στο 17ο αιώνα έργο Huei tlamahuiçoltica, γραμμένο στη γλώσσα Νάουατλ, η Παρθένος Μαρία εμφανίστηκε τέσσερις φορές στον Χουάν Ντιέγκο, έναν χωρικό της φυλής Τσιτσίμεκ, και μία φορά στον θείο του, Χουάν Μπερναρντίνο. Η πρώτη εμφάνιση έλαβε χώρα το πρωί του Σαββάτου, 9 Δεκεμβρίου 1531 (κατά το Ιουλιανό ημερολόγιο, που αντιστοιχεί σε 19 Δεκεμβρίου στο (προλεπτικό) Γρηγοριανό ημερολόγιο που χρησιμοποιείται σήμερα). Ο Χουάν Ντιέγκο είδε ένα όραμα μιας νεαρής γυναίκας σε έναν τόπο που ονομάζεται Λόφος του Τεπεγιάκ, ο οποίος αργότερα έγινε μέρος της Βίγια δε Γουαδελούπη, σε προάστιο της Πόλης του Μεξικού.

Σύμφωνα με τις αφηγήσεις, η γυναίκα, μιλώντας στον Χουάν Ντιέγκο στη γλώσσα Ναουάτλ, τη μητρική του γλώσσα και τη γλώσσα της πρώην αυτοκρατορίας τωνΑζτέκων, ταυτοποιήθηκε ως η Μαρία, «μητέρα της αληθινής θεότητας». Φέρεται να ζήτησε να ανεγερθεί ένας ναός προς τιμήν της στο συγκεκριμένο σημείο.

Βάσει των λόγων της, ο Χουάν Ντιέγκο απευθύνθηκε στον Αρχιεπίσκοπο της Πόλης του Μεξικού, Χουάν δε Σουμάραγα, για να του περιγράψει το συμβάν. Όπως ήταν αναμενόμενο, ο Αρχιεπίσκοπος δεν τον πίστεψε. Αργότερα την ίδια μέρα, ο Χουάν Ντιέγκο είδε ξανά τη νεαρή γυναίκα (δεύτερη εμφάνιση), η οποία του ζήτησε να επιμείνει στην παράκλησή του.

Την επόμενη μέρα, Κυριακή 10 Δεκεμβρίου 1531 (κατά το Ιουλιανό ημερολόγιο), ο Χουάν Ντιέγκο μίλησε στον Αρχιεπίσκοπο για δεύτερη φορά. Εκείνος τον διέταξε να επιστρέψει στον Τεπεγιάκ και να ζητήσει από τη γυναίκα ένα πραγματικά αποδεκτό, θαυμαστό σημάδι για να αποδείξει την ταυτότητά της. Αργότερα εκείνη την ημέρα, πραγματοποιήθηκε η τρίτη εμφάνιση, όταν ο Χουάν Ντιέγκο επέστρεψε στον λόφο Τεπεγιάκ, συναντώντας τη γυναίκα, της μετέφερε το αίτημα του Αρχιεπισκόπου για ένα σημάδι, το οποίο εκείνη συμφώνησε να δώσει την επόμενη μέρα (11 Δεκεμβρίου).

Τη Δευτέρα 11 Δεκεμβρίου, όμως, ο θείος του Χουάν Ντιέγκο, Χουάν Μπερναρντίνο, αρρώστησε και εκείνος αναγκάστηκε να τον φροντίσει. Στις πρώτες ώρες της Τρίτης 12 Δεκεμβρίου, καθώς η κατάσταση του Χουάν Μπερναρντίνο χειροτέρευε, ο Χουάν Ντιέγκο ταξίδεψε στο Τλατελόλκο αναζητώντας έναν καθολικό ιερέα για να ακούσει την εξομολόγηση του θείου του και να τον βοηθήσει στη ράκη του θανάτου.
δεξιά|μικρογραφία|Πρόχειρο σχέδιο του Μεξικανικού εθνόσημου, περίπου το 1743
Για να αποφύγει την καθυστέρηση από την Παναγία και την ντροπή επειδή δεν την είχε συναντήσει τη Δευτέρα όπως συμφωνήθηκε, ο Χουάν Ντιέγκο επέλεξε μια άλλη διαδρομή γύρω από τον λόφο Τεπεγιάκ. Όμως, η Παναγία τον σταμάτησε πάλι και τον ρώτησε πού πηγαίνει (τέταρτη εμφάνιση). Ο Χουάν Ντιέγκο της εξήγησε τι είχε συμβεί, και εκείνη τον επέπληξε απαλά που δεν είχε καταφύγει σε εκείνη. Με λόγια που έγιναν η πιο διάσημη φράση των εμφανίσεων της Γουαδελούπης και είναι χαραγμένα πάνω από την κύρια είσοδο της Βασιλικής, του είπε: «¿No estoy yo aquí que soy tu madre?» («Δεν είμαι εγώ εδώ, εγώ που είμαι η μητέρα σου;»). Τον διαβεβαίωσε ότι ο Χουάν Μπερναρντίνο είχε πλέον αναρρώσει και του ζήτησε να μαζέψει λουλούδια από την κορυφή του λόφου Τεπεγιάκ, ο οποίος συνήθως ήταν άδειος, ειδικά στο κρύο του Δεκεμβρίου. Ο Χουάν Ντιέγκο υπάκουσε και βρήκε εκεί ανθισμένα ρόδα Καστίλης, που δεν είναι γηγενή στο Μεξικό.

Σύμφωνα με την ιστορία, η Παναγία τοποθέτησε τα λουλούδια στον τιλμάτλι (μανδύα) του Χουάν Ντιέγκο, και όταν αργότερα εκείνη την ημέρα ο Χουάν Ντιέγκο άνοιξε τον μανδύα του μπροστά στον Αρχιεπίσκοπο Σουμάραγα, τα λουλούδια έπεσαν στο πάτωμα, αποκαλύπτοντας πάνω στο ύφασμα την εικόνα της Παναγίας.

Την επόμενη μέρα, 13 Δεκεμβρίου, ο Χουάν Ντιέγκο βρήκε τον θείο του πλήρως αναρρωμένο, όπως τον είχε διαβεβαιώσει η Παναγία, και ο Χουάν Μπερναρντίνο αφηγήθηκε ότι και εκείνος είχε δει την Παναγία αφού προσευχήθηκε στο προσκεφάλι του (πέμπτη εμφάνιση). Είπε ότι εκείνη τον είχε διατάξει να ενημερώσει τον Αρχιεπίσκοπο για αυτήν την εμφάνιση και για το θαυμαστό του θαύμα· και ότι της είχε εκφράσει την επιθυμία να είναι γνωστή με τον τίτλο «Γουαδελούπη».

Ο Αρχιεπίσκοπος διατήρησε τον μανδύα του Χουάν Ντιέγκο, αρχικά στην ιδιωτική του εκκλησία και στη συνέχεια στην εκκλησία για δημόσια έκθεση, όπου προσέλκυσε μεγάλη προσοχή. Στις 26 Δεκεμβρίου 1531, σχηματίστηκε λιτανεία για τη μεταφορά της θαυματουργής εικόνας πίσω στον λόφο Τεπεγιάκ, όπου εγκαταστάθηκε σε ένα μικρό, πρόχειρα ανεγειρόμενο παρεκκλήσι. Κατά τη διάρκεια αυτής της λιτανείας, φέρεται να πραγματοποιήθηκε το πρώτο θαύμα, όταν ένας ντόπιος τραυματίστηκε θανάσιμα στον λαιμό από ένα βέλος που εκτοξεύτηκε κατά λάθος κατά τη διάρκεια κάποιων τελετουργικών πολεμικών επιδείξεων προς τιμήν της Παναγίας. Οι ντόπιοι, σε μεγάλη απόγνωση, τον μετέφεραν μπροστά στην εικόνα της Παναγίας και προσευχήθηκαν για τη ζωή του. Μετά την αφαίρεση του βέλους, το θύμα ανάρρωσε πλήρως και άμεσα.

## Παραπομπές


## Εξωτερικοί σύνδεσμοι
* 

Κατηγορία:Λήμματα που περιέχουν βιντεοκλίπ
Κατηγορία:Εθνικά σύμβολα του Μεξικού
Κατηγορία:Καθολικές λατρείες
Κατηγορία:Μαριανές εμφανίσεις
Κατηγορία:Σελίδες με μη επιθεωρημένες μεταφράσεις